Uznesenie Okresného súdu Spišská Nová Ves sp. zn. 5Pc/21/2025 z 16. 9. 2025
Uznesenie Okresného súdu Spišská Nová Ves z 16. septembra 2025, sp. zn. 5Pc/21/2025, ECLI:SK:OSSN:2025:7625203397.2
Súd: Okresný súd Spišská Nová Ves
Spisová značka: 5Pc/21/2025
ECLI: ECLI:SK:OSSN:2025:7625203397.2
Dátum vydania: 16. 9. 2025
Forma: Uznesenie
Oblasť práva: Rodinné právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Spišská Nová Ves 5Pc/21/2025 7625203397 16. 09. 2025 JUDr. Denisa Hiščáková ECLI:SK:OSSN:2025:7625203397.2
Uznesenie Okresný súd Spišská Nová Ves v právnej veci navrhovateľky: A. B., nar. XX.XX.XXXX, trvale bytom C. X.XXXX XXXX/XX, XXX XX D. E. A., právny zástupca: Advokátska kancelária Taragel a Akram, s.r.o., IČO: 50 413 091, so sídlom Starosaská 11, 052 01 Spišská Nová Ves, proti odporcovi: F. B. nar. XX.XX.XXXX, trvale bytom G. XXX, XXX XX G., v konaní o zvýšenie výživného pre plnoleté dieťa, takto rozhodol: Schvaľuje sa súdny zmier uzavretý medzi účastníkmi konania na pojednávaní dňa 16.09.2025 v tomto znení: I. Odporca sa z a v ä z u j e prispievať na výživu navrhovateľky zvýšeným výživným vo výške 400 Eur mesačne, ktoré výživné sa odporca zaväzuje uhrádzať k rukám navrhovateľky počnúc od mesiaca august 2025 vždy do 15-teho dňa v mesiaci vopred, čím sa mení výška vyživovacej povinnosti určená naposledy rozhodnutím Okresného súdu Spišská Nová Ves sp. zn. 5P/38/2014 zo dňa 12.05.2014. II. Dlžné výživné za mesiace august a september 2025 v sume 500 Eur sa odporca zaväz u j e uhradiť navrhovateľke v 5. mesačných splátkach vo výške 100 Eur, počnúc od mesiaca október 2025 spolu s bežným výživným. III. Žiaden z účastníkov n e m á nárok na náhradu trov konania. odôvodnenie: 1. Navrhovateľka sa svojím návrhom podaným na súde dňa 06.08.2025 domáhala zvýšenia výživného. Návrh odôvodnila tým, že štúdiom na vysokej škole sa podstatným spôsobom zmenili pomery na jej strane. Aktuálne výživné nepostačuje na pokrytie nákladov na živobytie. 2. Na pojednávaní súdu konanom dňa 16.09.2025 účastníci konania uzavreli zmier v znení uvedenom vo výroku tohto uznesenia, ktorý navrhli súdu schváliť. 3. Podľa §2 ods. 1, 2 zákona č. 161/2015 Z.z. Civilný mimosporový poriadok (ďalej len „CMP“), na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. Na účely tohto zákona sa pojmy žaloba, strana a spor vykladajú ako návrh na začatie konania, účastník konania (ďalej len "účastník") a konanie podľa tohto zákona, ak z povahy veci nevyplýva inak. 4. Podľa § 157 zákona č. 161/2015 Z.z., CMP, rozsudok vo veciach výživného možno na návrh zmeniť alebo zrušiť, ak sa zmenia pomery. 5. Podľa §148 ods. 1 zákona č. 160/2015 Z.z. Civilný sporový poriadok (ďalej iba ako „CSP“), žalobca a žalovaný môžu uzavrieť zmier. O uzavretie zmieru sa má súd vždy pokúsiť.
6. Podľa §148 ods. 2 CSP, súd rozhodne o tom, či uzavretý zmier schvaľuje; neschváli ho, ak je v rozpore so všeobecne záväznými právnymi predpismi. 7. Podľa §62 ods. 1 zákona č. 36/52005 Z.z. o rodine a o zmene a doplnení niektorých zákonov (zákon o rodine), plnenie vyživovacej povinnosti rodičov k deťom je ich zákonná povinnosť, ktorá trvá do času, kým deti nie sú schopné samé sa živiť. 8. Podľa § 78 ods. 1 zákona o rodine, dohody a súdne rozhodnutia o výživnom možno zmeniť, ak sa zmenia pomery. Okrem výživného pre maloleté dieťa je zmena alebo zrušenie výživného možné len na návrh. 9. Po preskúmal stranami sporu uzavretého zmieru súd dospel k záveru, že tento je v súlade s právnymi predpismi, a preto rozhodol o jeho schválení. Súčasťou uzavretého súdneho zmieru je aj dohoda účastníkov o náhrade trov konania Poučenie: Proti tomuto uzneseniu nie je prípustné odvolanie. Žaloba na obnovu konania je prípustná aj proti právoplatnému uzneseniu, ktorým bol schválený zmier, ak možno dôvody obnovy vzťahovať aj na predpoklady, za ktorých sa zmier schvaľoval. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona.

